Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: a 40/2001. (X. 24.) OM rendelethez
Paragraph Index: 66

1. A mester szakmai munkaterületének leírása A kárpitosmester szakmájának gyakorlása során, önállóan — korszerű kézi és gépi eszközökkel, szerszámokkal, anyagokkal —, az alábbi, jellemző tevékenységeket végzi: — Hagyományos és korszerű technológiákkal egyedi és sorozatgyártásban jelentkező kárpitozott bútorok készítését, javítását, karbantartását, figyelembe véve az ergonómiai és fiziológiai követelményeket. — Egyedi tervezés alapján, kézi és gépi megmunkálással belső terek ülő- és fekvőbútorokkal történő berendezését. — Hagyományos és modern bútorok szét- és összeszerelését, szükség szerinti átalakítását, különös tekintettel a 2001/117. szám kárpitozott bútorral szemben támasztott szilárdsági, tartóssági és stabilitási követelményekre. — Különféle igény szerint készít ülő- és fekvőfelületekre párnázatot (fix és szabad párnákat) osztott, bordázott, mélytűzött kivitelben textíliával, műbőr vagy eredeti bőr felhasználásával. — Belső terek nyílászáróinak (ajtók) párnázását hangés hőszigeteléssel, hagyományos vagy korszerű anyagok felhasználásával, változatos kivitelben. — Belső terek falainak borítását textíliával. — Belső terek nyílászáróinak függönyözését, másod függöny drapéria szerkesztését, szabását, varrását és felszerelését. — Járművek (repülő, hajó, autó) kárpitozott részeinek (ülés, támla, könyöklő, mennyezet, ajtók, padló) készítését, javítását, azok szét- és összeszerelését, belső kárpitozását. — Antik bútorok korhű átdolgozása „restaurálás” szintjén, a korra jellemző anyagok és díszítőelemek felhasználásával (rojtok, bojtok, paszományok, gombok és díszszegek).

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes